8.1.2010 Euroopa Liidu Teataja L 4/89 OTSUSED NÕUKOGU OTSUS, 20. november 2009, milles käsitletakse Poola Vabariigi asutuste poolt riigiabi andmist põllumajandusmaa ostmiseks ajavahemikul 1. jaanuarist 2010 kuni 31. detsembrini 2013 (2010/10/EÜ) EUROOPA LIIDU NÕUKOGU, võttes arvesse Euroopa Ühenduse asutamislepingut, eriti selle artikli 88 lõike 2 kolmandat lõiku, võttes arvesse Poola Vabariigi valitsuse 28. septembril 2009 esitatud taotlust ning arvestades järgmist: Poola esitas 28. septembril 2009 nõukogule taotluse võtta kooskõlas asutamislepingu artikli 88 lõike 2 kol- manda lõiguga vastu otsus, milles kinnitatakse, et Poola Vabariigi kavatsus anda Poola põllumajandustootjatele põllumajandusmaa ostmiseks riigiabi on ühisturuga kokkusobiv. Poola põllumajandusettevõtete maa-alade ebasoodsa struktuuri, 2003. aasta ühinemisaktis sätestatud järkjärgu- lise kohaldamise mehhanismi kohaselt Poolale antavate otsetoetuste madala taseme ning tuludega võrreldes ebaproportsionaalselt kõrge põllumajandussektori tööjõu panuse tagajärjeks on põllumajanduse madalad sissetu- lekud, mis 2008. aastal langesid veelgi, kuna põllumajan- dustootjatele tehtavate maksete väärtus langes pärast euro vahetuskursi 10 % vähenemist. Ülemaailmse kriisi põhjustatud süvenenud maailmama- janduse langus 2009. aastal on Poola põllumajandusette- võtteid negatiivselt mõjutanud nii nõudluse kui ka ostu- hindade järsu languse tõttu: 2008. aasta märtsi hinnata- semega võrreldes on nisu hind langenud ligikaudu 45 % ja rukki hind ligikaudu 60 %, samas oli piima hind 2009. aasta juulis 9,5 % madalam kui 2008. aasta juulis. Põllumajandusliku sisendi, näiteks väetiste, pestitsiidide, sööda ja kütuse hinnad on 2009. aastal jätkuvalt tõusnud, mis on avaldanud katastroofilist mõju põlluma- jandustootjate elatustasemele. On tõenäoline, et suure hulga Poola põllumajandusettevõtete tingimused halve- nevad veelgi, mille tulemusena suureneb põllumajandu- sega tegelevate vaesumisohus perede arv. Poola põllumajandusettevõtjate sissetulekuid on täienda- valt vähendanud 2009. aasta kahju, mille hinnanguline suurus on ligikaudu 240 miljonit Poola zlotti, mille põhjustasid 11 vojevoodkonnas (16 vojevoodkonnast) 130 000 hektari suurusel põllumajandusmaal toimunud üleujutused. 2009. aasta esimeses kvartalis suurenes tööpuudus maapiirkondades eelmise aastaga võrreldes ning on oht, et see suureneb veelgi. Riigiabi peaks aitama töötutel üle minna põllumajandustegevusele, võimaldades neil osta põllumajandusmaad. See peaks samuti andma nendele osaelatus-põllumajandusettevõtjatele, kes ei tööta enam muudes sektorites kui põllumajandussektor, võimaluse parandada oma ettevõtte maa-alade struktuuri, et tagada selline sissetulek, mis kindlustab neile maaharimisest saadava toimetuleku tagava elatustaseme. See peaks samuti hõlbustama nende töötute omanduses oleva põllumajandusmaa müüki, kes vajavad kapitali füüsilisest isikust ettevõtjaks hakkamiseks. Alates 2007. aastast on põllumajandusmaa hind Poolas märkimisväärselt ja pidevalt tõusnud. Võttes arvesse põllumajandustootjate kapitalinappust, kinnisvara, sealhulgas põllumajandusmaa ja ehitusaluse maa ostmiseks antavate kommertslaenude kõrgeid intres- simäärasid ning pankade karmistatud tingimusi põlluma- jandustootjatele laenu andmiseks praeguse kriisi ajal, on põllumajandustootjatel, eelkõige väikeste talumajapida- mistega põllumajandustootjatel,; — vähe  võimalusi kommertslaenude saamiseks sellisteks investeeringuteks nagu põllumajandusmaa ostmine. 2009. aasta augustis oli kinnisvara ostmiseks antavate kommertslaenude intressimäär 6,26—8,17 % aastas.